9 Mereka nokware wɔ Kristo mu; ɛnyɛ atoro na meredi, efisɛ m’ahonim* di me adanse wɔ honhom kronkron mu2 sɛ, midi awerɛhow kɛse, na ɛyaw a ennyae da wɔ me koma mu.3 Me yam a, anka wɔatew me afi Kristo ho sɛ nea wɔadome no, na wɔde me asi me nuanom ananmu, me honam fam abusuafo4 a wɔyɛ Israelfo no. Wɔn na wɔagye wɔn ayɛ mma,+ na wɔn na anuonyam ne apam ahorow+ ne Mmara a wɔde mae+ ne ɔsom kronn+ ne bɔhyɛ ahorow+ no yɛ wɔn dea.5 Wɔn na wɔyɛ agyanom no asefo,*+ na wɔn mu na Kristo fi bae wɔ ɔhonam mu.+ Onyankopɔn a odi ade nyinaa so no, ɔno na ayeyi nka no daa daa. Amen.6 Nanso, ɛnyɛ sɛ ebia Onyankopɔn asɛm no amma mu. Efisɛ ɛnyɛ wɔn a wofi Israel mu nyinaa na wɔyɛ “Israelfo” ankasa.+7 Afei nso, ɛnyɛ sɛ wɔyɛ Abraham asefo* nti wɔn nyinaa yɛ mma.+ Na mmom, “Nea wɔbɛfrɛ no w’aseni* no nam Isak so na ɔbɛba.”+8 Kyerɛ sɛ, ɔhonam mma no nyɛ Onyankopɔn mma ankasa,+ na mmom bɔhyɛ mma+ no na wobu wɔn sɛ asefo.*9 Efisɛ bɔhyɛ no kae sɛ: “Afe sesɛɛ, bere a mɛsan aba saa bere yi no, na Sara awo ɔbabarima.”+10 Nanso ɛnyɛ saa bere no nko, na mmom bere a Rebeka ne onipa baako no, yɛn nana Isak, nyinsɛn ntaafo no nso.+11 Bere a wonnya nwoo wɔn, na wonnya nyɛɛ papa anaa bɔne biara no, Onyankopɔn kyerɛe sɛ, nea wayɛ n’adwene sɛ ɔbɛyɛ no, ennyina nnwuma so, na mmom egyina nea Obeyi no na wafrɛ no no so.12 Enti wɔka kyerɛɛ Rebeka sɛ: “Ɔpanyin no bɛyɛ akumaa no akoa.”+13 Sɛnea wɔakyerɛw no: “Medɔɔ Yakob, na Esau de, metan no.”+14 Ɛnde dɛn na yɛbɛka? Onyankopɔn nteɛ anaa? Daabida!+15 Efisɛ ɔka kyerɛɛ Mose sɛ: “Nea mepɛ sɛ mihu no mmɔbɔ no, ɔno na mehu no mmɔbɔ, na nea mepɛ sɛ me yam hyehye me ma no no, ɔno na me yam bɛhyehye me ama no.”+16 Enti ennyina nea obi pɛ anaa ne mmɔdenbɔ so,* na mmom egyina Onyankopɔn a ɔwɔ ahummɔbɔ no so.+17 Efisɛ Kyerɛwnsɛm no ka kyerɛɛ Farao sɛ: “Nea enti a mama woda so te ase ni: mepɛ sɛ mefa wo so da me tumi adi, na mema nkurɔfo bɔ me din asaase nyinaa so.”+18 Enti nea ɔpɛ na ohu no mmɔbɔ, na nea ɔpɛ nso na ɔma osen ne kɔn.+19 Ne saa nti, wobɛka akyerɛ me sɛ: “Adɛn nti na ɔda so nya nnipa ho mfomso? Na hena na obesiw n’apɛde kwan?”20 Wo onipa, hena ne wo a wo ne Onyankopɔn yiyi nsɛm ano?+ Anwenne bebisa ne nwemfo sɛ: “Adɛn nti na woyɛɛ me sɛɛ?”+21 Adɛn? Ɔnwemfo nni dɔte so tumi+ sɛ ɔde dɔtetɔw* koro no ara bɛnwene kuku baako a ɛho wɔ nyam, na wanwene foforo nso a ɛho nni nyam anaa?22 Enti sɛ Onyankopɔn a ɔpɛ sɛ oyi n’abufuw adi na ɔma wohu ne tumi no nyaa abufuw anwenne a wɔasiesie ama ɔsɛe no ho abotare pii a, dɛn na yɛwɔ ka wɔ ho?23 Na sɛ ɔyɛɛ saa sɛnea ɛbɛyɛ a ɔbɛda n’anuonyam kɛse adi akyerɛ mmɔborɔhunu anwenne+ a wadi kan asiesie sɛ ɔbɛhyɛ wɔn anuonyam,24 kyerɛ sɛ, yɛn a ɔfrɛɛ yɛn fii Yudafo ne amanaman mu no+ a, ɛno nso dɛn na yɛwɔ ka?25 Ɛte sɛ nea waka wɔ Hosea nhoma no nso mu no: “Wɔn a wɔnyɛ me man no,+ mɛfrɛ wɔn ‘me man,’ na nea na mennɔ no no nso, mɛfrɛ no ‘ɔdɔfo’;+26 na baabi a wɔka kyerɛɛ wɔn sɛ, ‘Ɛnyɛ me man ne mo’ no, ɛhɔ ara na wɔbɛfrɛ wɔn ‘Onyankopɔn teasefo no mma.’”+27 Bio nso, Yesaia kaa Israel ho asɛm sɛ: “Sɛ Israel mma dodow te sɛ mpoano anwea mpo a, nkaefo no nko ara na wobegye wɔn nkwa.+28 Efisɛ Yehowa* bɛma wɔabu akontaa akyerɛ no wɔ asaase so, na obewie no ntɛm so.”+29 Afei nso, sɛnea Yesaia ka too hɔ no: “Sɛ asafo Yehowa* annyaw asefo* amma yɛn a, anka yɛayɛ sɛ Sodom, na yɛadan sɛ Gomora.”+30 Ɛnde dɛn na yɛbɛka? Ɛne sɛ, amanaman mufo anni trenee akyi de, nanso wɔn nsa kaa trenee,+ trenee a efi gyidi mu no;+31 na Israel de, ɛwom sɛ wodii trenee mmara akyi, nanso wɔantumi anni saa mmara no so pɛpɛɛpɛ.32 Adɛn ntia? Efisɛ ɛnyɛ gyidi na wɔde dii akyi, na mmom wɔnam nnwuma so na edii akyi. Wohintiwii wɔ “hintibo” no so;+33 sɛnea wɔakyerɛw sɛ: “Hwɛ! mede hintibo ne watiriw bo reto Sion,+ na obiara a onya mu gyidi no nsa rensi fam.”+
twi_Latn